8. ΒΑΣΙΛΙΚΟΝ ΔΙΑΤΑΓΜΑ της 5/9 Μαΐου 1949 Περί επεκτάσεως εις Δωδεκάνησον των ισχυουσών διατάξεων περί Οικον. Επιθεωρήσεως εν γένει, αρμοδιότητος του Υπουργείου Οικονομικών. Έχοντες υπ’ όψει το άρθρ. 1 του Ν.Δ. 665/1948 «περί τρόπου εισαγωγής εις την Δωδεκάνησον φορολογικών κλπ. Νόμων, αρμοδιότητος, Υπουργείου Οικονομικών κλπ. και την υπ’ αριθ 105/16.2.1949 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και των επί της Δικαιοσύνης και Οικονομικών Υπουργών, απεφασίσαμεν και διατάσσομεν: Άρθρον μόνον.-Η ισχύουσα περί Οικονομικής Επιθεωρήσεως εν γένει, αρμοδιότητος Υπουργείου Οικονομικών, νομοθεσία επεκτείνεται και εις την Δωδεκάνησον. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 